cyanic-selkie/wikianc huggingface dataset:
২০২৩ এশিয়ায় তাপপ্রবাহ
জীবাশ্ম জ্বালানী খরচ
অনেক এশীয় দেশ তাপপ্রবাহের কারণে সৃষ্ট শক্তির চাহিদা মেটাতে কয়লার উপর নির্ভর করতে বাধ্য হয়েছে, ইউক্রেনে রুশ আগ্রাসনের সময় রুশ তেলের ইউরোপীয় বয়কটের কারণে এশিয়ায় তরলীকৃত প্রাকৃতিক গ্যাসের (এলএনজি) প্রাপ্যতা হ্রাস পেয়েছে। ব্লুমবার্গ নিউজ জানিয়েছে যে রাশিয়া এপ্রিল মাসে এশিয়ায় ৭.৬ মিলিয়ন মেট্রিক টন কয়লা রপ্তানি করেছে, ভারত ও চীন এর দুই-তৃতীয়াংশের বেশি কিনেছে।
শোল
শোল (বৈজ্ঞানিক নাম: Channa striata) (ইংরেজি: snakehead murrel) হচ্ছে Channidae পরিবারের Channa গণের একটি স্বাদুপানির মাছ। এর আরো দুটি দ্বিপদী নাম আছে (Ophiocephalus striatus Bloch এবং Ophiocephalus vagus Peters.)
বর্ণনা
দেহ সম্মুখে প্রায় চোঙাকৃতির এবং পশ্চাতে চাপা। শোল মাছের মাথা দেখতে সাপের মত। শোল মাছ ১ মিটার পর্যন্ত দীর্ঘ হতে পারে। পূর্ণাঙ্গ শোল দেখতে ঘন বাদামি রঙের হয়, সারা গায়ে কালো ডোরা থাকে।
বিস্তৃতি
চীন, পাকিস্তান, ভারতের অধিকাংশ জায়গা, দক্ষিণ নেপাল, বাংলাদেশ এবং দক্ষিণ-পূর্ব এশিয়ায় প্রচুর পরিমাণ শোল পাওয়া যায়।
বাংলাদেশে বর্তমান অবস্থা এবং সংরক্ষণ
thumb|right|250px|বাংলাদেশের শোল আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
শহীদ সোহ্‌রাওয়ার্দী মেডিকেল কলেজ
শহীদ সোহ্‌রাওয়ার্দী মেডিকেল কলেজ বাংলাদেশের ঢাকা জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০০৬ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম. বি. বি. এস. শিক্ষাক্রম চালু রয়েছে; যাতে প্রতিবছর ২০০ জন শিক্ষার্থীকে ভর্তি করা হয়ে থাকে এবং ৫ বছর মেয়াদী বি. ডি. এস. শিক্ষাক্রম চালু রয়েছে; যাতে প্রতিবছর প্রায় ৫০ জন শিক্ষার্থীকে ভর্তি করা হয়ে থাকে ।
অবস্থান
শহীদ সোহ্‌রাওয়ার্দী হাসপাতাল ঢাকার শেরে-ই-বাংলা নগরে জাতীয় হৃদরোগ ইনষ্টিটিউট এর পাশে অবস্থিত।
ইতিহাস
১৯৬৩ সালে পূর্ব পাকিস্তানের আমলে আইয়ুব কেন্দ্রীয় হাসপাতাল হিসাবে প্রতিষ্ঠিত হয়েছিল। প্যাথলজিকাল এবং রেডিওলজিকাল বিভাগ দিয়ে কলেজের শিক্ষা কার্যক্রম শুরু হয়েছিল।
শহীদ সোহ্‌রাওয়ার্দী হাসপাতালের নির্মাণ পরিকল্পনা করেছেন স্থপতি লুই আই কান। শুরুতে হাসপাতাল হিসেবে চিকিৎসা সেবা প্রদান করলেও দীর্ঘদিনের দাবির সুবাদে সেপ্টেম্বর ৫, ২০০৫ সালে বাংলাদেশ সরকার শহীদ সোহ্‌রাওয়ার্দী হাসপাতালকে মেডিকেল কলেজে রূপান্তরের সিদ্ধান্ত গ্রহণ করে এবং মে ৬, ২০০৬ সালে ১০০জন শিক্ষার্থী ভর্তি করানোর মাধ্যমে বেগম খালেদা জিয়া মেডিকেল কলেজ হিসেবে এর শিক্ষা কার্যক্রম শুরু হয়। পরবর্তিতে জুলাই ১, ২০০৯ সালে মেডিকেল কলেজের নাম শহীদ সোহ্‌রাওয়ার্দী মেডিকেল কলেজ-এ পরিবর্তন করা হয়।
লোকবল
মেডিকেল কলেজ হাসপাতালে ৫০০ জন শিক্ষার্থী এবং ২০০০ জন কর্মকর্তা-কর্মচারী রয়েছে।
এ্যাম্বুলেন্স
হাসপাতালে চিকিৎসা প্রার্থী রোগীদের প্রয়োজনীয় তথ্য সরবরাহের জন্য এই হাসপাতালে একটি অনুসন্ধানকেন্দ্র রয়েছে। এটি হাসপাতালের প্রবেশ পথেই অবস্থিত। অসুস্থ রোগীদের আনা নেয়ার জন্য এখানে ৩ টি এ্যাম্বুলেন্স রয়েছে।
নিতি পিয়াপান
নিতি পিয়াপান (জন্ম ২০ জুন ১৯৭২) একজন থাই স্প্রিন্টার। তিনি ১৯৯২ গ্রীষ্মকালীন অলিম্পিকে পুরুষদের ৪ × ১০০ মিটার রিলেতে প্রতিদ্বন্দ্বিতা করেছিলেন।
সিলেটি নাগরিতে রচিত সাহিত্যকর্মের তালিকা
এটি বিপন্ন সিলেটি নাগরি লিপিতে লেখা উল্লেখযোগ্য বই এবং কবিতার একটি তালিকা।
মরণ কামড়
মরণ কামড় হচ্ছে ১৯৯৯ সালে মুক্তিপ্রাপ্ত বাংলাদেশী চলচ্চিত্র। চলচ্চিত্রটি পরিচালনা করেছেন মালেক আফসারী।    এতে অভিনয় করেছেন মান্না, মুনমুন, আমিন খান, ময়ূরী, সাদেক বাচ্চু, দিলদার, নাসরিন, ইলিয়াস কোবরা, রিনা খান, রোজী আফসারী সহ আরো অনেকে। চলচ্চিত্রটি ১৯৯৯ সালে বাংলাদেশে মুক্তির পর ব্যাবসায়িকভাবে সফল হয়।
সঙ্গীত
মরণ কামড় চলচ্চিত্রের সঙ্গীত রচনা করেছেন মনিরুজ্জামান মনির। সঙ্গীত পরিচালনা ও সুরারোপ করেছেন আবু তাহের। গানে কণ্ঠ দিয়েছেন রুনা লায়লা, সাবিনা ইয়াসমিন, এন্ড্রু কিশোর, খালিদ হাসান মিলু, কনকচাঁপা, আঁখি আলমগীর ডলী সায়ন্তনী।
মোফাজ্জল-মোমেনা চাকলাদার মহিলা কলেজ
মোফাজ্জল-মোমেনা চাকলাদার মহিলা কলেজ সাভারে অবস্থিত একটি উচ্চমাধ্যমিক ও ডিগ্রি কলেজ। সাভারের তালবাগ থানা রোডে কলেজটির অবস্থান। এতে উচ্চমাধ্যমিক পর্যায়ে বিজ্ঞান, ব্যবসায় শিক্ষা ও মানবিক বিভাগ এবং জাতীয় বিশ্ববিদ্যালয়ের অধীনে বিএ ও বিবিএস (পাশ) কোর্স চালু আছে।
৬৭১
৬৭১ গ্রেগরীয় বর্ষপঞ্জির একটি সাধারণ বছর।
ইউরোপ
গ্রিমল্ডের সমাধি রয়েছে মিলান শহরের অ্যামব্রোজিও গির্জায়।
ব্রিটেন
যুদ্ধের পরবর্তী ১৪ বছর পিক্টদের কাটাতে হয় দাস হিসেবে।
মৃত্যু
প্রথম গ্রিমল্ড, লম্বার্ডদের রাজা।
উত্তর গারো পাহাড় জেলা
উত্তর গারো পাহাড় জেলা হচ্ছে ভারতের উত্তরপূর্ব দিকের প্রদেশ মেঘালয়ের ১১টি জেলার মধ্যে একটি জেলা। রেসুবেলপাড়া হচ্ছে এই জেলার সদরদপ্তর। এই জেলার আয়তন ১,১১৩ বর্গকিলোমিটার এবং ২০০১ সালের শুমারি অনুসারে মোট জনসংখ্যা ১,১৮,৩২৫ জন।
উমা নারায়ণ
উমা নারায়ণ (জন্ম: ১৬ এপ্রিল ১৯৫৮) একজন নারীবাদী পণ্ডিত যিনি মার্কিন যুক্তরাষ্ট্রের নিউইয়র্ক শহরের ভাসার কলেজএ দর্শন শাস্ত্রে অধ্যাপনা করে থাকেন।
কর্মজীবন
তিনি তার ডিজলোকেটিং কালচার্স: আইডেন্টিটিজ, ট্র‍্যাডিশন্স অ্যান্ড থার্ড ওয়ার্ল্ড ফেমিনিজম বইয়ে ভারতীয় নারীবাদীদের সমালোচনা করেন এবং উল্লেখ করেন যে ভারতীয় নারীবাদ পশ্চিমা নারীবাদের হুবহু অনুকরণ করে থাকে। তিনি বইটিতে সতীদাহ, পণ মৃত্যু ও ভারতীয় খাদ্যাভ্যাস এর সমালোচনা করেন। বইটির পর তাকে চন্দ্র মোহান্তি ও গায়ত্রী স্পিভাকের মত মনীষীদের কাতারে স্থান দেওয়া হয়।
তিনি ডিজলোকেটিং কালচার্স: আইডেন্টিটিজ, ট্র‍্যাডিশন্স অ্যান্ড থার্ড ওয়ার্ল্ড ফেমিনিজম বইয়ে পশ্চিমা নারীবাদ ও প্রাচ্য নারীবাদের মধ্যে পার্থক্য তুলে ধরেন। তার মতে সমাজ সংস্কৃতির ঐতিহাসিক দৃষ্টিভঙ্গিতে বদল আনা দরকার।
তিনি ভারতীয় আইন নিয়েও কাজ করেছেন। ভারতীয় আইন বিষয়ক তার রচনা প্রকাশিত হয়েছে বিভিন্ন বই পুস্তকে, পত্রপত্রিকায়। তিনি বিভিন্ন বইয়ের মুখবন্ধও লিখে থাকেন। তিনি ভারতীয় সংবিধানের বিধি বিধানে বেঙ্গল নরসিং রাওয়ের প্রভাব নিয়েও লেখনী প্রকাশ করেছেন।
তিনি মেরি এল. শ্যানলির সাথে রিকন্সট্রাক্টিং পলিটিকাল থিওরি: ফেমিনিস্ট পার্সপেকটিভ শিরোনামের একটি লেখনী যৌথভাবে সম্পাদনা করেছেন। জুলিয়া বার্টকোইয়াকের সাথে হ্যাভিং অ্যান্ড রাইজিং চিলড্রেন ও সান্দ্রা হার্ডিং এর সাথে ডিসেন্টারিং দ্য সেন্টার: ফিলোসফি ফর আ মাল্টিকালচারাল, পোস্ট কলোনিয়াল, অ্যান্ড ফেমিনিস্ট ওয়ার্ল্ড যৌথভাবে সম্পাদনা করেছেন। তিনি বর্তমানে মার্কিন যুক্তরাষ্ট্রের নিউইয়র্ক শহরের ভাশশার কলেজে দর্শন বিভাগে অধ্যাপনায় নিয়োজিত আছেন।
শিক্ষা
তিনি বোম্বে বিশ্ববিদ্যালয় থেকে দর্শন শাস্ত্রে বিএ পাস করেন। পুনে বিশ্ববিদ্যালয় থেকে দর্শন শাস্ত্রে এমএ ডিগ্রি লাভ করেছেন তিনি। এরপর মার্কিন যুক্তরাষ্ট্রের নিউজার্সি প্রদেশের রাটগার্স বিশ্ববিদ্যালয় থেকে ১৯৯০ সালে ডক্টরেট ডিগ্রি লাভ করেন। তার গবেষণামূলক প্রবন্ধের শিরোনাম ছিল অফেনসিভ কন্ডাক্ট: হোয়াট ইজ ইট অ্যান্ড হোয়েন মে উই লিগালি রেগুলেট ইট?।
উল্লেখযোগ্য লেখনী
তার লেখা সাইনস, হাইপ্যাথিয়া, দ্য জার্নালস অব সোশাল ফিলোসফি, উইমেন অ্যান্ড ল্যাংগুয়েজ, হার্ভার্ড ব্ল্যাকলেটার ল রিভিউ সহ বিভিন্ন নামজাদা জার্নালে প্রকাশিত হয়েছে। তার উল্লেখযোগ্য লেখনীগুলো হল:
পুরস্কার
১৯৯৭ সালে তার বই ডিজলোকেটিং কালচার্স: আইডেন্টিটিজ, ট্র‍্যাডিশন্স অ্যান্ড থার্ড ওয়ার্ল্ড ফেমিনিজম এর জন্য মার্কিন যুক্তরাষ্ট্র রাষ্ট্রবিজ্ঞান সমিতি কর্তৃক তিনি ভিক্টোরিয়া শাক পুরস্কার লাভ করেন।
অপরাজিত (চলচ্চিত্র)
অপরাজিত অপু ত্রয়ীর দ্বিতীয় চলচ্চিত্র। এটি ১৯৫৬ সালে সত্যজিৎ রায়ের নির্দেশনায় মুক্তি পায়। এই চলচ্চিত্রটি বিভূতিভূষণ বন্দ্যোপাধ্যায় রচিত পথের পাঁচালী উপন্যাসের শেষ এক-পঞ্চমাংশ এবং অপরাজিত উপন্যাসের প্রারম্ভিক এক-তৃতীয়াংশের ওপর ভিত্তি করে তৈরি করা হয়েছে। ছবিতে অপুর শৈশব থেকে কৈশোরে পদার্পণ এবং কলকাতায় কলেজে পড়ার সময়কার গল্প তুলে ধরা হয়েছে। ছবিটি ১১টি আন্তর্জাতিক পুরস্কার জয় করে, যার মধ্যে আছে ভেনিস চলচ্চিত্র উৎসবের স্বর্ণ সিংহ পুরস্কার।
নিপন পেনসুভাপাপ
নিপন পেনসুভাপাপ (জন্ম ৭ মার্চ ১৯৪১) একজন থাই স্প্রিন্টার। তিনি ১৯৬৪ সালের গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।
কালিম্পং বিধানসভা কেন্দ্র
কালিম্পং (বিধানসভা কেন্দ্র) ভারতের পশ্চিমবঙ্গ রাজ্যের কালিম্পং জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ২২ নং কালিম্পং বিধানসভা কেন্দ্রটি কালিম্পং পৌরসভা, কালিম্পং-১ সিডি ব্লক এবং কালিম্পং-২ সমষ্টি উন্নয়ন ব্লক এবং গরুবাথান সমষ্টি উন্নয়ন ব্লক এর অন্তর্গত।
কালিম্পং বিধানসভা কেন্দ্রটি ৪ নং দার্জিলিং লোকসভা কেন্দ্রের অন্তর্গত।
২০১৬ নির্বাচন
পশ্চিমবঙ্গ বিধানসভা নির্বাচন, ২০১৬ জিজেএম এর সরিতা রায় তার নিকটতম প্রতিদ্বন্দ্বী জেএপি এর হরকা বাহাদুর ছেত্রীকে পরাজিত করেন।
২০১১
পশ্চিমবঙ্গ বিধানসভা নির্বাচন, ২০১১ জি.জে.এম এর হরকা বাহাদুর ছেত্রী তার নিকটতম প্রতিদ্বন্দ্বী জিএনএলএফের প্রকাশ দাহালকে পরাজিত করেন।
১৯৭৭-২০০৬
২০০৬, ২০০১  এবং ১৯৯৬ সালে রাজ্য বিধানসভা নির্বাচন, জিএনএলএফের গৌলান লেপচা কালিম্পং আসন থেকে জয়ী হয়, তার নিকটতম প্রতিদ্বন্দ্বী নির্দল/এবিজিএলকে নর্ডেন লামা, পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯১ সালে নির্দলের নিমা তশরিং মোক্তান সিপিআই-এর মোহন সিং রাইকে পরাজিত করেন। ১৯৮৭ সালে সিপিআইয়ের মোহন সিং রাই কংগ্রেসের তাসী তশরিং লেপচাকে পরাজিত করেন।  ১৯৮২ সালে, নির্দলের রেনু লীনা সুব্বা, (নির্দল/এবিজিএল)এর বদ্রীনারায়ণ প্রধানকে পরাজিত করেন  এবং ১৯৭৭ সালে গজেন্দ্র গুরুংকে পরাজিত করেন।
৬৭২
৬৭২ গ্রেগরীয় বর্ষপঞ্জির একটি অধিবর্ষ।
ভারতীয় ক্রিকেট নিয়ন্ত্রণ বোর্ড
ভারতীয় ক্রিকেট নিয়ন্ত্রণ বোর্ড বা বোর্ড অব কন্ট্রোল ফর ক্রিকেট ইন ইন্ডিয়া (বিসিসিআই) (भारतीय क्रिकेट नियंत्रण बोर्ड) ভারতের সকল স্তরের ক্রিকেট পরিচালনায় জাতীয় সংস্থা। মুম্বাইয়ে সংস্থার সদর দফতর অবস্থিত। আন্তর্জাতিক ক্রিকেট কাউন্সিলের অন্যতম সদস্য হিসেবে ভারতের ক্রিকেট পরিচালনার লক্ষ্যে কলকাতা ক্রিকেট ক্লাব ৩১ মে, ১৯২৬ তারিখে অনুমোদন পায়। পরবর্তীতে ১৯২৮ সালের ডিসেম্বর মাসে কলকাতা ক্রিকেট ক্লাবের স্থলাভিষিক্ত হয় বিসিসিআই। বিসিসিআই আন্তর্জাতিক ও ঘরোয়া ক্রিকেটে অংশগ্রহণের লক্ষ্যে খেলোয়াড়, আম্পায়ারসহ খেলা পরিচালনার লক্ষ্যে কর্মকর্তা নির্বাচিত করে। এ সংস্থার অনুমোদন ছাড়া চুক্তিবদ্ধ কোন খেলোয়াড় দেশ-বিদেশে অনুষ্ঠিত প্রতিযোগিতামূলক ক্রিকেটে সম্পৃক্ত হতে পারেন না।
ইতিহাস
১৯১২ সালে নিখিল ভারত ক্রিকেট দল প্রথমবারের মতো ইংল্যান্ড সফর করে। পাতিয়ালার নবাব ভুপিন্দর সিং দলের অধিনায়কত্বসহ সফর আয়োজনের দায়িত্ব পালন করেন। ১৯২৬ সালে কলকাতা ক্রিকেট ক্লাবের দুইজন প্রতিনিধি লন্ডনে অনুষ্ঠিত বর্তমান ইন্টারন্যাশনাল ক্রিকেট কাউন্সিলের পূর্বতন সংস্থা ইম্পেরিয়াল ক্রিকেট কনফারেন্সের কয়েকটি সভায় যোগদান করেন। কিন্তু ভারতীয় ক্রিকেটের কোন প্রতিনিধিকে আনুষ্ঠানিকভাবে প্রেরণ না করা স্বত্ত্বেও কনফারেন্সের সভাপতি লর্ড হ্যারিস তাদেরকে উপস্থিতির অনুমোদন দেন। সভার ফলাফল ও এমসিসি’র সিদ্ধান্তক্রমে অ্যাশেজে ইংল্যান্ডের অধিনায়ক আর্থার জিলিগ্যানের নেতৃত্বে একটি দল ভারতে আসে। নিখিল ভারত ক্রিকেট দল চমৎকার ক্রীড়ানৈপুণ্য প্রদর্শন করে।
ডিসেম্বর, ১৯২৮ সালে বিসিসিআই পূর্ব-নির্ধারিত আটটি সংস্থার মধ্যে ছয়টিকে নিয়ে গঠন করা হয়। আর. ই. গ্র্যান্ট গোভান ও অ্যান্থনি ডি মেলো যথাক্রমে প্রথম সভাপতি ও প্রথম সম্পাদক নির্বাচিত হন।
সদস্যপদ
ভারতের পাঁচটি অঞ্চল (উত্তর, দক্ষিণ, পূর্ব, পশ্চিম ও মধ্য) থেকে বিসিসিআইয়ের ২৭টি রাজ্য ক্রিকেট সংস্থা ও ৩টি ক্রিকেট বহির্ভূত সদস্য রয়েছে।
ঘরোয়া ক্রিকেট
নিম্নবর্ণিত ঘরোয়া ক্রিকেট প্রতিযোগিতাসমূহ বিসিসিআই পরিচালনা করে থাকে:
মুডস কনডম
ইতিহাস এবং উৎপত্তি
ভারত সরকারের ছোটো পরিবার, সুখী পরিবার ক্যাম্পেইনের পর ১৯৬৬ সালে স্বাস্থ্য ও পরিবার কল্যাণ মন্ত্রণালয় প্রাকৃতিক রাবার সমৃদ্ধ প্রদেশ কেরালাতে এইচএলএল লাইফকেয়ার লিমিটেড (এইচএলএল - হিন্দুস্তান ল্যাটেক্স লিমিটেড) নামের একটি কারখানা খোলে।
এইচএলএল এটার প্রথম প্ল্যান্ট পিরুরকাড়াতে খুলেছিলো, এরপর ১৯৮৫তে বেলগাউমতে তৃতীয় এবং চতুর্থ প্ল্যান্ট খোলা হয়। দুই বছর পর এইচএলএল মুডস নামটা বিকশিত করে। মুডস কনডমের প্রথম বিজ্ঞাপন ছিলো মুডস প্লিজ নামে, এবং এটা সফল ছিলো মানুষের দৃষ্টি আকর্ষণ করতে। ২০০৪ সালে মধ্যপ্রাচ্য তে মুডস রপ্তানী করা শুরু হয়। ২০০৭ সালের নভেম্বর মাসে মুডস এর পিরুরকাড়াতে আরো একটি বড়ো কারখানা খোলা হয়।
২০০৯ সালের মার্চে তিরুবনন্তপুরমতে মুডসপ্ল্যানেট নামে কনডমটির খুচরা বিক্রি হওয়ার জন্য একটি বড় দোকান খোলা হয়। কনডমটির অনেকগুলো বিজ্ঞাপন বের করা হয়েছে, অনেক বিজ্ঞাপন ক্যাম্পেইনগুলোর মধ্যে মাই ম্যান ক্যাম্পেইন ভালোই জনপ্রিয় ছিলো। কনডমটির লোগোর ডাবল ও (O) এর সংযুক্তি দ্বারা নারীপুরুষের যৌনবন্ধনের প্রতি ইঙ্গিত করা হয়েছে।
মুহাম্মদ আল আত্তাস
মুহাম্মদ ওমর আল আত্তাস (محمد العطاس‎, Mohammed Al-Attas; ৫ আগস্ট ১৯৯৭; মুহাম্মদ আল আত্তাস নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল জাজিরা এবং সংযুক্ত আরব আমিরাত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।
আমিরাতি ফুটবল ক্লাব আল জাজিরার যুব পর্যায়ের হয়ে খেলার মাধ্যমে আত্তাস ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, আমিরাতি ক্লাব আল জাজিরার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
আত্তাস ২০১৯ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ১৫ ম্যাচে অংশগ্রহণ করেছেন।
প্রারম্ভিক জীবন
মুহাম্মদ ওমর আল আত্তাস ১৯৯৭ সালের ৫ই আগস্ট তারিখে সংযুক্ত আরব আমিরাতের আবুধাবিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
খান একাডেমি
ইতিহাস
২০০৬ সালের ১৬ই নভেম্বর ইউটিউবে সালমান খান একাউন্ট তৈরি করেন। খান একাডেমি বিভিন্ন বিষয়ের উপর দশ হাজারের বেশি ভিডিও লেকচার, টিউটোরিয়াল তৈরি করেছে। বিষয়গুলোর মধ্যে আছে গণিত, ইতিহাস, ব্যাংকিং, পদার্থবিজ্ঞানসহ বিভিন্ন প্রতিযোগিতামূলক পরীক্ষা, ভেনচার ক্যাপিটাল, ক্রেডিট ক্রাইসিসের উপর নানা বিষয়ে অসংখ্য ভিডিও। যে কেউ খুব সহজে তাদের প্রয়োজনীয় বিষয়টি জেনে নিতে পারবেন। প্রথম দিকে সালমান তার অবসর সময়গুলোতে এই ভিডিওগুলো তৈরি করতেন। ২০১০ সালের মে মাস থেকে কিছু ব্যক্তি ও প্রতিষ্ঠান তার এই প্রকল্পে এগিয়ে আসে। এদের মধ্যে গেটস ফাউন্ডেশন এবং গুগল অন্যতম। ২০১০ সালের সেপ্টেম্বর মাসে গুগল তাদের প্রজেক্ট টেন টু দ্য হান্ড্রেড-এ খান একাডেমিকে ৫টি প্রকল্পের একটি হিসেবে বিজয়ী ঘোষণা করে।
তহবিল
খান একাডেমী একটি অলাভজনক সংস্থা। ২০১০ সালে, গুগল তাদের প্রকল্প ১০১০০ প্রোগ্রামের অংশ হিসাবে নতুন কোর্স তৈরি এবং অন্যান্য ভাষার মধ্যে কন্টেন্ট অনুবাদ জন্য $২ মিলিয়ন প্রদান করেন। ২০১৩ সালে, মেক্সিকো তে কার্লোস স্লিম ফাউন্ডেশন থেকে কার্লোস স্লিম, ভিডিওগুলির স্প্যানিশ সংস্করণ তৈরির জন্য সহায়তা করেন। ২০১৫ সালে এট টোটেলটি অ্যাপ্লিকেশনগুলির মাধ্যমে অ্যাক্সেসযোগ্য সামগ্রীগুলির মোবাইল সংস্করণগুলির জন্য খান অ্যাকাডেমির ২২.৫ মিলিয়ন ডলারের অবদান রাখে। খান একাডেমির ইউএস অভ্যন্তরীণ রেভিনিউ সার্ভিসের দাখিলের তথ্য অনুযায়ী সালমান খান ২০১১ সাল থেকে খান একাডেমি থেকে বছরে ৩৫০,০০০ মার্কিন ডলার ক্ষতিপূরণ দিয়েছিলেন। ২০১৫ সালে এটি বেড়ে দাঁড়ায় ৫৫৬,০০০ মার্কিন ডলারে। ২০১৩ সালে, রাষ্ট্রপতি ও সিওও শান্তানু সিনহা ক্ষতিপূরণে ৩৭৫,০০০ ডলারেরও বেশি আয় করেছেন।
মূল বিষয়
খান একাডেমির ওয়েবসাইটে একটি ব্যক্তিগত শেখার অভিজ্ঞতা প্রদান করা হয়, যেগুলো মূলত ইউটিউব - এ হোস্ট করা হয়। ওয়েবসাইটটি তার ভিডিওগুলির জন্য একটি সম্পূরক হিসেবে ব্যবহার করা বোঝায়, কারণ এতে অন্যান্য বৈশিষ্ট্য যেমন অগ্রগতি ট্র্যাকিং, অনুশীলন, এবং শিখন সরঞ্জাম। মোবাইল অ্যাপ্লিকেশনগুলির মাধ্যমে উপাদানটিও ব্যবহার করা যায়। ভিডিওগুলি একটি ইলেক্ট্রনিক ব্ল্যাকবোর্ডে অঙ্কনগুলির রেকর্ডিং দেখায়, যা একজন শিক্ষকের শৈলী অনুরূপ বক্তব্য প্রদান করে। বর্ণনাকারী প্রতিটি অঙ্কন বর্ণনা করেছেন এবং কীভাবে শেখানো হচ্ছে উপাদান সম্পর্কিত। অলাভজনক গ্রুপ এশিয়া, ল্যাটিন আমেরিকা এবং আফ্রিকার গ্রামীণ এলাকায় ভিডিওগুলির অফলাইন সংস্করণগুলি বিতরণ করেছে।খান একাডেমির ভিডিওগুলি বিশ্বের বেশিরভাগ জনপ্রিয় ভাষার মধ্যে অনুবাদ করা হয়েছে, যা বিশ্বের শীর্ষস্থানীয় ভাষায় অনূদিত অনেক ভিডিওর মধ্যে রয়েছে। পাওয়া ২০,০০০ সাবটাইটেল অনুবাদের কাছাকাছি আছে। খান একাডেমী ৫ টি ভাষায় তার প্ল্যাটফর্ম প্রদান করে: ইংরেজি (এন), স্প্যানিশ (এস), পর্তুগিজ (পিটি), ফ্রেঞ্চ (ফরাসী ভাষায়) এবং বাংলা (বিএন)। এটি সার্ট এবং এমকেত সহ মানসম্মত পরীক্ষাগুলির জন্য প্রস্তুতির জন্য অনলাইন কোর্স প্রদান করে।
সমালোচনা
খান একাডেমির সমালোচনা করা হয়েছে কারণ সালমান খানের শিক্ষাবৃত্তির পটভূমি নেই। কিছু ভিডিওর বিবৃতিতে প্রশ্ন করা হয়েছে। এই সমালোচনার জবাবে সংস্থাটি তার ভিডিওগুলিতে ত্রুটি সংশোধন করেছে, তার অনুষদ প্রসারিত করেছে এবং বিষয়বস্তু বিশেষজ্ঞদের একটি নেটওয়ার্ক তৈরি করেছে। অন্যান্যরা তথ্য প্রকাশ করেছেন যে, খানের ভিডিওগুলি অন্যান্য প্রকাশকদের তুলনায় কম কার্যকর এবং একটি ব্ল্যাকবোর্ডের চক ধারণার কার্টুনগুলির মতো ভিডিওর অন্যান্য শৈলীর তুলনায় ছাত্রদের জন্য কম আকর্ষক। জানুয়ারী ২০১৬ থেকে একটি সাক্ষাত্কারে খান খান একাডেমী অনলাইন বক্তৃতা মূল্যকে তাদের সীমাবদ্ধতা স্বীকার করার পক্ষে যুক্তি তুলে ধরেছেন: "আমি মনে করি তারা মূল্যবান, কিন্তু আমি কখনোই বলব না যে তারা কোনও এক সম্পূর্ণ শিক্ষা গঠন করে।" ক্লাসিক্যাল শেখার একটি আধিকারিক হিসাবে, একটি আধুনিক শিক্ষা সরঞ্জাম যা প্রযুক্তির ব্যবহার করে শ্রেণীকক্ষকে মানবিক করতে সহায়তা করে।
শহীদ শুক্কুর স্টেডিয়াম
শহীদ শুক্কুর স্টেডিয়াম বাংলাদেশের একটি জেলা পর্যায়ের স্টেডিয়াম। স্টেডিয়ামটি রাঙ্গামাটি জেলার রাঙ্গামাটি পৌরসভায় রিজার্ভ বাজারে প্রধান সড়কের পাশে রাঙ্গামাটি পার্কের দক্ষিণে, কেন্দ্রীয় শহীদ মিনারের পশ্চিমে অবস্থিত। স্টেডিয়ামের স্থানটি মুক্তিযুদ্ধের স্মৃতি বিজড়িত । রাঙ্গামাটি জেলার দুইটি স্টেডিয়ামের মধ্যে এটি পুরাতন, তাই রাঙ্গামাটি পুরাতন স্টেডিয়াম নামে পরিচিত। এই স্থানে জেলার পুরোনো কোর্ট ভবন ছিল, তাই স্টেডিয়ামটি পুরোনো কোর্ট বিল্ডিং মাঠ নামেও পরিচিত। জেলার অপর স্টেডিয়ামটি পরবর্তীতে নির্মিত চিং হ্লা মং চৌধুরী মারি স্টেডিয়াম। মারি স্টেডিয়াম নির্মাণের পূর্বে এই স্টেডিয়ামটি ছিল বাংলাদেশের জাতীয় দিবস সমূহের বিভিন্ন কর্মসূচি, কুচকাওয়াজ ও রাঙ্গামাটি জেলা ভিত্তিক খেলাধুলা প্রতিযোগিতা ও লিগ আয়োজনের কেন্দ্রীয় স্থান । নতুন মারি স্টেডিয়াম নির্মাণ এবং উন্নয়ন ব্যয় বরাদ্দ না থাকায় ভেন্যুটিতে অদ্যাবধি পূর্ণাঙ্গ গ্যালারি তৈরি হয়নি, তাই স্টেডিয়ামটি অদ্যাবধি অসম্পূর্ণ অবস্থায় রয়েছ। নতুন স্টেডিয়ামের পাশাপাশি এই ভেন্যুতেও স্থানীয় ও জেলা পর্যায়ের ফুটবল, ক্রিকেট, বাংলাদেশের ঐতিহ্যবাহী বলি খেলা , বর্ষ বরণ এবং বিভিন্ন মেলা অনুষ্ঠিত হয়।  বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্বাবধানে রয়েছে।
ইতিহাস
স্টেডিয়ামের মাঠটির সাথে বাংলাদেশের স্বাধীনতা যুদ্ধের স্মৃতি জড়িত। রাঙ্গামাটি জেলা পাকিস্তানি হানাদার বাহিনীর দখল মুক্ত হয় ১৯৭১ সালের ১৭ ডিসেম্বর। বিজয়ের এক দিন পর রাঙ্গামাটিতে আনুষ্ঠানিকভাবে উত্তোলন করা হয় স্বাধীন বাংলাদেশের পতাকা। মিত্র বাহিনীর পূর্বাঞ্চল কমান্ডের অধিনায়ক জেনারেল সুজন সিং ও শেখ ফজলুল হক মনি হেলিকপ্টারযোগে ১৭ ডিসেম্বর, ১৯৭১-এ রিজার্ভ বাজার এলাকার তৎকালীন পুরোনো কোর্ট বিল্ডিং বর্তমান শহীদ শুক্কুর স্টেডিয়াম মাঠে অবতরণ পূর্বক স্বাধীন বাংলাদেশের পতাকা উত্তোলন করেছিলেন । জাতীয় ক্রীড়া পরিষদ কর্তৃক ০৫ ডিসেম্বর, ২০১২ তারিখে রাঙ্গামাটি জেলার প্রখ্যাত মুক্তিযোদ্ধা শহীদ আব্দুস শুক্কুর-এর নামে এই স্টেডিয়ামের নাম পরিবর্তন করে 'শহীদ শুক্কুর স্টেডিয়াম' রাখা হয়   ।
সংস্কার
২০১১ সালে পার্বত্য চট্টগ্রাম উন্নয়ন বোর্ডের উদ্যোগে ২৩ লক্ষ টাকা ব্যয়ে এই ভেন্যুর মাঠে মাটি ভরাট, নতুন ঘাস রোপণ, সীমানা প্রাচীর ও পয়ঃনিষ্কাশন ব্যবস্থা সংস্কার করা হয়েছিল।
সমস্যা
রক্ষণাবেক্ষণ না করায় স্টেডিয়ামের মাঠটি খেলার অনুপযোগী হয়ে পড়ার আশঙ্কা রয়েছে।
অন্যান্য ব্যবহার
এই স্টেডিয়ামটি জনসভার জন্য ব্যবহার হয় ।
বহিঃসংযোগ
রাঙ্গামাটি জেলার খেলাধুলা ও বিনোদন
৬৭৩
৬৭৩ গ্রেগরীয় বর্ষপঞ্জির একটি সাধারণ বছর।
শঙ্কু মহারাজ
জন্ম ও শিক্ষা জীবন
শঙ্কু মহারাজের জন্ম ১৯৩১ খ্রিস্টাব্দের ৭ই মার্চ অধুনা বাংলাদেশের বরিশালে। পিতার নাম হরিপদ ঘোষদস্তিদার। বাল্যকালে তার পড়াশোনা শুরু স্থানীয় ব্রজমোহন স্কুলে ও ব্রজমোহন কলেজে। দেশবিভাগের পর কলকাতায় চলে আসেন এবং কলকাতার বঙ্গবাসী কলেজ থেকে স্নাতক হন। এরপর কলকাতার এক সওদাগিরি অফিসে চাকরি নেন। তারপরে ১৯৬০ খ্রিস্টাব্দ থেকে ১৯৮৮ খ্রিস্টাব্দ পর্যন্ত সরকারি অফিসে কাজ করেন। কিন্তু তিনি ব্যক্তিগত জীবনে পর্বতারোহী ছিলেন।বহুবার হিমালয় অভিযানে গেছেন। ট্রেকিংএ বেরিয়ে পড়তেন। ১৯৯০ খ্রিস্টাব্দ হতে ১৯৯৬ খ্রিস্টাব্দ পর্যন্ত তিনি পশ্চিমবঙ্গ ভ্রমণ উন্নয়ন নিগমের মনোনীত সদস্য ছিলেন।
সাহিত্যকর্ম
শঙ্কু মহারাজ তার অনবদ্য রচনায় সমৃদ্ধ করেছেন বাংলার ভ্রমণ সাহিত্য সম্ভার। তিনি দীর্ঘ  সাতাশ বছরের সাহিত্য জীবনে চল্লিশটিরও বেশি ভ্রমণ-সাহিত্য রচনা করেছেন। প্রথম ভ্রমণ বৃত্তান্ত সংবলিত বইটি হল 'বিগলিত করুণা জাহ্নবী যমুনা'। হিমালয়কে নিয়ে তার পনেরোটি ভ্রমণ কাহিনী। তার মধ্যে শেষ খানি হল ব্রহ্মলোকে।
রচনাসম্ভার
শঙ্কু মহারাজে প্রকাশিত গ্রন্থগুলির মধ্যে উল্লেখযোগ্য হল -
মৃত্যু
শঙ্কু মহারাজ তথা জ্যোতির্ময় ঘোষদস্তিদার ৭৩ বৎসর বয়সে ২০০৪ সালের ১৮ অক্টোবর কলকাতায় মৃত্যুবরণ করেন।
২০১৯ ওমান ক্রিকেট বিশ্বকাপ চ্যালেঞ্জ লিগ বি
২০১৯ ওমান ক্রিকেট বিশ্বকাপ চ্যালেঞ্জ লিগ বি হচ্ছে নতুন শুরু হতে যাওয়া ২০১৯-২১ আইসিসি ক্রিকেট বিশ্বকাপ চ্যালেঞ্জ লিগ ক্রিকেট প্রতিযোগিতার উদ্বোধনী সূচীর একটি অংশ। যা ২০২৩ ক্রিকেট বিশ্বকাপ প্রতিযোগিতায় অংশগ্রহণের জন্য যোগ্যতা অর্জনের একটি ধাপ। প্রতিযোগিতাটি ২৫ নভেম্বর থেকে ১০ ডিসেম্বর ২০১৯ এ অনুষ্ঠিত হওয়ার জন্য নির্ধারিত রয়েছে, যার সবগুলো খেলাই হবে লিস্ট এ মর্যাদা সম্পন্ন। প্রথমে ২০১৯ এর জুলাইয়ে আন্তর্জাতিক ক্রিকেট কাউন্সিল (আইসিসি) নিশ্চিত করে যে, ক্রিকেট হংকং প্রতিযোগিতাটির আয়োজন করবে। তবে হংকং এর অস্থিরতার কারণে স্থান পরিবর্তন করে ওমানে নেওয়া হয়।  উগান্ডা তাদের পাঁচটি ম্যাচের সবকটিতে জয় নিয়ে সিরিজ জিতে নেয়। লিগের সূচীর চূড়ান্ত দিনের ১ম খেলায় বারমুডাকে ৫ উইকেটের বিরাট ব্যবধানে পরাজিত করে ইতালি বিজয়ী হয় ও অপর খেলায় কেনিয়াকে ৩ উইকেটে পরাজিত করে হংকং বিজয়ী হয়। ফলে হংকং দ্বিতীয় ও ইতালি তৃতীয় স্থান নিয়ে প্রতিযোগিতা সমাপ্ত করে।
নরওয়ের ইতিহাস
নরওয়ের ইতিহাস  নরওয়ের ভূখণ্ড এবং জলবায়ু দ্বারা বিস্ময়কর মাত্রায় প্রভাবিত হয়েছে। প্রায় ১০,০০০ খ্রিস্টপূর্বাব্দে, পৃথিবীর অভ্যন্তরীণ বরফ পাতের পশ্চাদপসরণের পর, প্রথম দিকের বাসিন্দারা উত্তরের যে অঞ্চলে চলে গিয়েছিল, সেটিই হচ্ছে এখনকার নরওয়ে। তারা উপকূলীয় অঞ্চল বরাবর সোজা উত্তর দিকে অগ্রসর হয়েছিল, উষ্ণায়িত উপসাগরীয় প্রবাহ আনুকুল্যে জীবনের কষ্ট অনেক সহনীয় ছিল। বেঁচে থাকার জন্য তারা মাছ ধরত এবং বল্গাহরিণ (এবং অন্যান্য পশু) শিকার করত। খ্রিস্টপূর্ব ৫,০০০ থেকে খ্রিস্টপূর্ব ৪,০০০ এর মধ্যে প্রথম দিকের কৃষি বসতিগুলি ওসলোফোর্ডের চারপাশে গড়ে উঠেছিল। ধীরে ধীরে, খ্রিস্টপূর্ব ১৫০০ থেকে ৫০০ খ্রিস্টাব্দের মধ্যে, এই কৃষি বসতিগুলি নরওয়ের দক্ষিণাঞ্চলে ছড়িয়ে পড়ে – উত্তর অঞ্চলের বাসিন্দারা শিকার ও মাছধরা চালিয়ে যেতে থাকে।
নব্যপ্রস্তরযুগ সময়কাল খ্রিস্টপূর্ব ৪০০০ থেকে শুরু হয়েছিল। অভিবাসন সময়কালে প্রথম সর্দারেরা দল নিয়ন্ত্রণ এবং প্রতিরক্ষার প্রথম ধাপে এগোতে শুরু করে। অষ্টম শতাব্দীর শেষ দশক থেকে নরওয়েজীয়রা সমুদ্রের ওপারে প্রথমে ব্রিটিশ দ্বীপপুঞ্জ এবং পরে আইসল্যান্ড এবং গ্রিনল্যান্ড পর্যন্ত চলে যায়। ভাইকিং যুগে একীকরণ দেখা গিয়েছিল। একাদশ শতাব্দীতে খ্রিস্টানীকরণ হয়েছিল এবং নিদারোস একটি আর্চডায়োসেস হয়ে ওঠে। বার্গেন মূল বাণিজ্য বন্দরে পরিণত হয়েছিল, তাকে নিয়ন্ত্রণ করত হানসিয়াটিক লীগ। ১৩৯৭ সালে, ডেনমার্ক এবং সুইডেনের সাথে, নরওয়ে কাল্মার সংগঠনে প্রবেশ করেছিল।
১৫২৩ সালে সুইডেন সংগঠন ত্যাগ করার পরে, নরওয়ে ডেনমার্ক – নরওয়ে সংগথনের কনিষ্ঠ সহযোগী হয়ে ওঠে। ১৫৩৭ সালে পুনর্গঠন উপস্থাপিত হয়েছিল এবং ১৬৬১ সালে সম্পূর্ণ রাজতন্ত্র আরোপ করা হয়েছিল। ১৮১৪ সালে, ডেনমার্কের সাথে নেপোলিয়ানো যুদ্ধে পরাজিত হবার পর কিয়েলের চুক্তি অনুসারে নরওয়েকে সুইডেনের রাজার হাতে তুলে দেওয়া হয়েছিল। নরওয়ে কিন্তু তার স্বাধীনতা ঘোষণা করে এবং একটি সংবিধানও পরিগ্রহণ করে। কিন্তু কোনও বিদেশি শক্তিই নরওয়ের স্বাধীনতাকে স্বীকৃতি দেয়নি, উপরন্তু কিয়েলের চুক্তি অনুযায়ী নরওয়ের ওপর সুইডেনের দাবিকে সমর্থন করেছিল। ১৮১৪ সালে সুইডেনের সাথে একটি সংক্ষিপ্ত যুদ্ধের পর, দুটি দেশই মসের যুদ্ধবিরতি মেনে নেয়। যার মধ্যে নরওয়ে সুইডেনের সাথে ব্যক্তিগত ইউনিয়ন মেনে নিয়েছিল। তারা, বিদেশী পরিষেবা কে বাদ দিয়ে, নিজেদের সংবিধান, রাজ্যসভা এবং পৃথক প্রতিষ্ঠান বজায় রেখেছিল। বিশেষ রাজ্যসভা (স্টরটিং) সংবিধানের প্রয়োজনীয় সংশোধনী গ্রহণ করার পর এবং ১৮১৪ সালের ৪ঠা নভেম্বর সুইডেনের ত্রয়োদশ চার্লসকে নরওয়ের রাজা হিসাবে নির্বাচিত করে নেওয়ার পর এই ইউনিয়ন আনুষ্ঠানিকভাবে প্রতিষ্ঠিত হয়েছিল।
১৮৪০ এর দশকে এখানে শিল্পায়ন শুরু হয়েছিল এবং ১৮৬০ এর দশক থেকে বড় আকারের দেশত্যাগ করে উত্তর আমেরিকাতে অভিবাসন হয়েছিল। ১৮৮৪ সালে, রাজা, জোহান স্বেরড্রুপকে প্রধানমন্ত্রী নিযুক্ত করেন, এইভাবে সেখানে সংসদতন্ত্রের প্রতিষ্ঠা হয়। ১৯০৫ সালে সুইডেনের সাথে ইউনিয়নটি ভেঙে দেওয়া হয়েছিল। ১৮৮০ থেকে ১৯২০ এর দশক পর্যন্ত রুয়াল আমুনসেন এবং ফ্রিজফ নানসেন এর মতো নরওয়েবাসী একাধিক গুরুত্বপূর্ণ মেরু অভিযান চালিয়েছিলেন।
একবিংশ শতাব্দীর মধ্যে, নরওয়ে তেল ও গ্যাস উৎপাদন করে বিশ্বের অন্যতম সমৃদ্ধ দেশ হয়ে ওঠে, এর অর্থনীতির ২০ শতাংশ জ্বালানি বিভাগ থেকে আসে। তেল থেকে আয়কে পুনঃ বিনিয়োগ করে, ২০১৭ সালে নরওয়ে বিশ্বের বৃহত্তম সার্বভৌম সম্পদশালী দেশ ছিল।
প্রাগৈতিহাসিক
শেষ হিমবাহকালের শেষ দিকে প্রায়, ১২,০০০ খ্রিস্টপূর্বাব্দে, নরওয়ের উপকূলরেখা জেগে উঠেছিল। নরওয়ের উপকূল সীল শিকার, মাছ ধরা এবং শিকার সহজলভ্য হওয়ায় প্রথম অভিবাসন এই সময়ে হয়েছিল। অভিবাসনকারীরা ছিল যাযাবর জাতি, তারা ৯৩০০ খ্রিস্টপূর্বাব্দের মধ্যেই ম্যাগারোয়াতে বসতি স্থাপন করেছিল।৮০০০ খ্রিস্টপূর্বাব্দ থেকে বরফ ক্রমশ কমতে থাকায় সমগ্র উপকূল বরাবর বসতি স্থাপিত হয়। প্রস্তর যুগ ট্রমস এবং ফিনমার্কে কোমসা সংস্কৃতি এবং আরও দক্ষিণে ফসনা সংস্কৃতি নিয়ে গঠিত। আনুমানিক ৭০০০ খ্রিস্টপূর্বাব্দে, ফসনা সংস্কৃতি থেকে নস্টভেট সংস্কৃতিতে পরিচলন ঘটেছিল। এই সংস্কৃতি তুলনামূলকভাবে উষ্ণ জলবায়ুর সাথে খাপ খাইয়ে নিয়েছিল। পরিবেশে তারা বনাঞ্চল এবং শিকারের জন্য নতুন স্তন্যপায়ী প্রাণী পেয়েছিল। নরওয়ের মধ্যে প্রাচীনতম কঙ্কালের সন্ধান পাওয়া গেছে ১৯৯৪ সালে, সোগন নদীর অগভীর জলে এবং কার্বন পরীক্ষায় জানা গেছে এটি খ্রিস্টপূর্ব ৬,৬০০ অব্দের। ৪০০০ খ্রিস্টপূর্বের লোকেরা স্লেট সরঞ্জাম, মাটির সরঞ্জাম, স্কিস, স্লেজ ও বড় চামড়ার নৌকা ব্যবহার শুরু করে।
আনুমানিক খ্রিস্টপূর্ব ৪০০০ অব্দে অসলোফোর্ডের এর আশেপাশে প্রথম কৃষিকাজ ষুরু হয় এবং নব্যপ্রস্তর যুগের গোড়াপত্তন হয়। কৃষিকাজের প্রযুক্তি এসেছিল দক্ষিণ স্ক্যান্ডিনেভিয়া থেকে। খ্রিস্টপূর্ব ২৯০০ থেকে ২৫০০ এর মধ্যে কৃষিকাজে ব্যাপক উন্নতি হয়। জই, যবের চাষ শুরু হয় এবং গৃহপালিত রূপে শূকর, গবাদি পশু, ভেড়া এবং ছাগল পোষা শুরু হয়। উত্তরদিকে আল্টার উত্তর অবধি এই সংস্কৃতি ছড়িয়ে পড়েছিল। এই সময়কালে কর্ডেড অয়ার সংস্কৃতি এসে গিয়েছিল, যে সংস্কৃতিতে নতুন অস্ত্র, সরঞ্জাম এবং একটি ইন্দো-ইউরোপীয় উপভাষা এসেছিল। সেই উপভাষা থেকে নরওয়েজীয় ভাষা বিকশিত হয়েছিল।
নর্ডিক ব্রোঞ্জ যুগ (১৮০০-৫০০ খ্রিস্টপূর্বাব্দ)
প্রায় ৫০০ খ্রিস্টপূর্বাব্দে শীতকালীন আবহাওয়া দিয়ে জলবায়ু পরিবর্তন শুরু হয়েছিল। আগে যে বনাঞ্চলে এলম, লেবু, জলপাই এবং ওক দেখা যেত; এর পরে সেখানে জায়গা নিল বার্চ, পাইন এবং স্প্রুসের মত গাছগুলি। জলবায়ু পরিবর্তনের অর্থ কৃষকরা আশ্রয়ের জন্য আরও কাঠামো তৈরি করা শুরু করল। সেল্ট মানুষজনের কাছ থেকে লৌহ ধাতুবিদ্যার জ্ঞান নিয়ে আরও উন্নত অস্ত্র এবং সরঞ্জাম তৈরি হতে থাকল।
নর্ডিক লৌহ যুগ (৫০০ খ্রিস্টপূর্বাব্দ – ৮০০ খ্রিস্টাব্দ)
লৌহ যুগ চাষ বাসকে আরো সহজ করে দিয়েছিল এবং জনসংখ্যা বৃদ্ধি পাওয়ার সাথে সাথে নতুন অঞ্চলে চাষ শুরু হয়। একটি নতুন সামাজিক কাঠামো বিবর্তিত হয়: ছেলেরা যখন বিবাহ করত তারা একই বাড়িতে থেকে যেত; এই জাতীয় বর্ধিত পরিবার ছিল বংশ। যদি বিরোধ দেখা দিত, সমস্যাটি একটি সমাবেশে আলোচনা করে মেটানো হত। সমাবেশ হল একটি পবিত্র জায়গা যেখানে আশেপাশের অঞ্চল থেকে সমস্ত লোকজন একত্রিত হত এবং অপরাধের জন্য শাস্তি নির্ধারণ করত, যেমন খাবারে জরিমানা প্রদান ইত্যাদি।
খ্রিস্টীয় প্রথম শতাব্দী থেকেই রোমান সাম্রাজ্যের একটি সাংস্কৃতিক প্রভাব শুরু হয়েছিল। নরওয়েজীওরা তাদের নিজস্ব বর্ণমালা, রুনী তৈরি করেছিল। রোমানদের সাথে বাণিজ্যও শুরু হয়েছিল, মূলত পশম এবং চামড়ার বিনিময়ে বিলাসবহুল সামগ্রী। কিছু স্ক্যান্ডিনেভীয়রা রোমান সৈনিক হিসাবেও কাজ করেছিল। কিছু প্রভাবশালী ও ক্ষমতাশালী কৃষকেরা সর্দার হয়ে বসত। তারা পুরোহিত হিসাবে কাজ করত সৈন্য দল তৈরি করে রাখত। কৃষকদের কাছ থেকে যে ফলন আদায় করে সৈন্যদলের খরচ চলত। এইভাবে তারা বেশ কয়েকটি জনবসতি এবং উপজাতীয় অঞ্চল শাসন করতে সক্ষম হয়েছিল।
প্রত্নতাত্ত্বিক অনুসন্ধান
২০২০ সালের ফেব্রুয়ারিতে, সিক্রেট অফ আইস প্রোগ্রামের গবেষকরা ১,৫০০ বছরের পুরোনো ভাইকিং তীরের ফলক পেয়েছিলেন, যার সময়কাল জার্মানিক লৌহ যুগে। এটি জোটুনহেইমেন পর্বতমালার জলবায়ু পরিবর্তনের কারণে দক্ষিণে নরওয়ের একটি হিমবাহে আটকে ছিল। লোহার তৈরি ফলকটি ১৭ সেন্টিমিটার দীর্ঘ ছিল এবং তার ওজন ছিল মাত্র ২৮ গ্রাম।
২০১৯ ক্রিকেট বিশ্বকাপ পরিসংখ্যান
দলীয় সর্বনিম্ন সংগ্রহ
টীকা : এটি কেবল মাত্র সফলভাবে সমাপ্ত ইনিংসগুলোর তালিকা, নির্ধারিত লক্ষ্যে পৌছার পূর্বে অল-আউট হওয়া ইনিংস ছাড়া, পুনঃনির্ধারিত ওভারের ক্ষেত্রে স্কোর করা ইনিংসগুলো এখানে বাদ দেয়া হয়েছে। সফলভাবে সমাপ্ত করা দ্বিতীয় ইনিংস এর রান এখানে গণ্য করা হয়নি
ড্র ম্যাচ
২০১৯ ক্রিকেট বিশ্বকাপের ফাইনাল খেলাটি হয়ে গেল বিশ্বকাপ প্রতিযোগিতার ইতিহাসে ৫ম ড্র ম্যাচ। ১৯৯৯ সালের বিশ্বকাপে অস্ট্রেলিয়া বনাম দক্ষিণ আফ্রিকার মধ্যকার ২য় সেমি-ফাইনাল, ২০০৩ সালের ক্রিকেট বিশ্বকাপে গ্রুপ-বি'র দক্ষিণ আফ্রিকা বনাম শ্রীলঙ্কা, ২০০৭ ক্রিকেট বিশ্বকাপের গ্রুপ ডি'র আয়ারল্যান্ড বনাম জিম্বাবুয়ে এবং ২০১১ বিশ্বকাপের গ্রুপ বির ভারত বনাম ইংল্যান্ডের খেলাগুলো ড্র হয়। এবারের আসরের ফাইনাল খেলাটি ড্র হওয়ার পর, সুপার ওভার পর্যায়ে গড়ায়, সুপার ওভারেও উভয় দলের স্কোর সমান হলে সর্বাধিক বাউন্ডারীর উপর ভিত্তি করে ইংল্যান্ডকে বিজয়ী ঘোষণা করা হয়।
ফ্রিমেসন্‌স
ফ্রিমেসন
ফ্রিম্যাসনরির ডিগ্রীগুলি মধ্যযুগীয় ক্রাফট গিল্ডের তিনটি গ্রেড ধরে রাখে, শিক্ষানবিশ, জার্নিম্যান বা ফেলো (যাকে এখন ফেলোক্রাফ্ট বলা হয়) এবং মাস্টার মেসন। এই তিন ডিগ্রিধারী প্রার্থীকে ক্রমাগত ফ্রিমেসনরির প্রতীকগুলির অর্থ শেখানো হয় এবং অন্যান্য সদস্যদের বোঝানোর জন্য আঁকড়ে ধরা, চিহ্ন এবং শব্দ দেওয়া হয় যে তিনি এত দীক্ষিত হয়েছেন। ডিগ্রীগুলি হল রূপক নৈতিকতা খেলা এবং অংশ বক্তৃতা। ক্রাফট (বা ব্লু লজ) ফ্রিমেসনরি দ্বারা তিনটি ডিগ্রি দেওয়া হয় এবং এই ডিগ্রির যে কোন সদস্য ফ্রিম্যাসন বা মেসন নামে পরিচিত। অতিরিক্ত ডিগ্রী আছে, যা এলাকা এবং এখতিয়ারের সাথে পরিবর্তিত হয়, এবং সাধারণত তাদের নিজস্ব সংস্থা দ্বারা পরিচালিত হয় (যারা ক্রাফট ডিগ্রি পরিচালনা করে তাদের থেকে আলাদা)।
তথ্যসূত্র
মেসন্‌সদের তালিকা সমৃদ্ধ ওয়েবসাইট
Freemasonry
লিওনার্দ বসাক
লিওনার্দ বসাক সিসকো সিস্টেমস এর সহ-প্রতিষ্ঠাতা।
জীবনী
বসাক ১৯৫১ সালে পেন্সিলভেনিয়ায় জন্মগ্রহণ করেন। তিনি ১৯৭৩ সালে হোয়ার্টন স্কুল অব দ্য ইউনিভার্সিটি অব পেন্সিল্‌ভেনিয়া থেকে গ্র্যাজুয়েট হন এবং ডিজিটাল ইকুইপমেন্ট কর্পোরেশনে যোগদান করেন।
পুদুপত্তনম
পুদুপত্তনম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি জনগণনা নগর। ২০০১ খ্রিস্টাব্দের জনগণনা অনুসারে পুদুপত্তনমের জনগণনা ছিলো ২০,৮৯৭ জন৷
পুদুপত্তনমের দক্ষিণপ্রান্তে রয়েছে কালবক্কম পরিকল্পিত নগর এবং উত্তরদিকে রয়েছে ঐতিহাসিক শহর সদুরঙ্গপত্তনম৷ অনতিদূরে রয়েছে ইন্দিরা গান্ধী পরমাণু গবেষণা কেন্দ্রের বিকারক ও মাদ্রাজ পারমাণবিক বিদ্যুৎ কেন্দ্র
৬৭৪
৬৭৪ গ্রেগরীয় বর্ষপঞ্জির একটি সাধারণ বছর।
নরসিংদী জেলার ইউনিয়নসমূহ
নরসিংদী জেলার ইউনিয়ন সমূহ নরসিংদী জেলা বাংলাদেশের মধ্যভাগের ঢাকা বিভাগের একটি গুরুত্বপূর্ণ প্রশাসনিক অঞ্চল এবং স্থানীয় সরকার একটি প্রশাসনিক ইউনিট। নরসিংদী জেলায় মোট ৬টি পৌরসভা ও ৬টি উপজেলার ৭১টি ইউনিয়ন পরিষদ নিয়ে গঠিত হয়েছে। নিম্নে ইউনিয়নের তালিকা উল্লেখ করা হল:
রেমন্ড ম্যাসি
থাম্ব|১৯৬১ সালের মে মাসে ম্যাসি
রেমন্ড হ্যার্ট ম্যাসি (Raymond Hart Massey; ৩০ আগস্ট ১৮৯৬ - ২৯ জুলাই ১৯৮৩) ছিলেন একজন কানাডীয়-মার্কিন অভিনেতা, পরিচালক ও প্রযোজক। তিনি তার মঞ্চে প্রশিক্ষণপ্রাপ্ত কণ্ঠের জন্য পরিচিত ছিলেন। অ্যাব লিংকন ইন ইলিনয় (১৯৪০) চলচ্চিত্রে নাম ভূমিকায় অভিনয় করে তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তার অভিনীত অপর একটি বিখ্যাত চরিত্র হল এনবিসি টেলিভিশনের ধারাবাহিক ডক্টর কিলডেয়ার (১৯৬১-১৯৬৬)-এ ডক্টর গিলস্পি।
প্রারম্ভিক জীবন
ম্যাসি অল্প কিছুদিন আপার কানাডার উচ্চ মাধ্যমিক স্কুলে পড়াশোনা করেন এবং পরে অন্টারিওর অকভিলের অ্যাপলবাই কলেজে ভর্তি হন। তিনি টরন্টো বিশ্ববিদ্যালয়ে কয়েকটি কোর্স করেন এবং সেখানে তিনি কাপা আলফা সোসাইটির সক্রিয় সদস্য ছিলেন।
ব্লেড রানার
ব্লেড রানার ১৯৮২ সালে মুক্তিপ্রাপ্ত একটি মার্কিন চলচ্চিত্র। বৈজ্ঞানিক কল্পকাহিনীভিত্তিক এই চলচ্চিত্রটি পরিচালনা করেন রিডলি স্কট। এই চলচ্চিত্রের চিত্রনাট্যের রচয়িতা হ্যাম্পটন ফ্যাঞ্চার ও ডেভিড পিপলস - তারা ফিলিপ কে ডিক রচিত কল্পকাহিনী "ডু অ্যান্ড্রয়েডস ড্রিম অফ ইলেক্ট্রিক শিপ" নামের উপন্যাসের ভিত্তিতে এই চিত্রনাট্য রচনা করেন।
রিওনোসুকে সাগারা
রিওনোসুকে সাগারা (相良 竜之介, Ryunosuke Sagara; জন্ম: ১৭ আগস্ট ২০০২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেলেন।
প্রারম্ভিক জীবন
রিওনোসুকে সাগারা ২০০২ সালের ১৭ই আগস্ট তারিখে জাপানের সাগা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
রফিকুল আলম (সংগীতশিল্পী)
রফিকুল আলম একজন বাংলাদেশী সংগীতশিল্পী। তিনি ১৯৭১ সালে স্বাধীন বাংলা বেতার কেন্দ্র এর শিল্পী ছিলেন । তিনি প্লেব্যাক গায়ক। ২০১৩ সাল পর্যন্ত, তিনি চলচ্চিত্রের জন্য ৩০০ এর অধিক  প্লেব্যাক গান রেকর্ড করেছেন  আলম দু'বার জাতীয় চলচ্চিত্র পুরস্কার এবং সিনে সাংবাদিক সমিতির পুরস্কার পেয়েছেন।
শৈশব ও কর্মজীবন
১৯৭৩ সালে, ঢাকা স্টেডিয়ামে বাংলাদেশ সংগীত কলেজ কর্তৃক আয়োজিত একটি কনসার্টে আলম পরিবেশনা করেছিলেন ।
ব্যক্তিগত জীবন
তিনি শিল্পী আবিদা সুলতানা কে বিবাহ করেন ।
ঘাসফড়িং
ঘাসফড়িং হলো অর্থোপ্টেরা বর্গের অন্তর্গত সিলিফেরা উপবর্গের কীট। গুল্মের ঝিঁঝিঁ পোকা বা কেটিডিড থেকে পৃথক করার জন্য এদেরকে কখনো কখনো ছোট শিংওয়ালা ঘাসফড়িংও বলা হয়। বাংলাদেশের কিছু কিছু এলাকায় এটি কয়ার নামেও পরিচিত। (যেসব প্রজাতি জনঘনত্বের উপর নির্ভর করে রং ও ব্যবহার বদলে ফেলে তাদের বলে পঙ্গপাল)
বৈশিষ্ট্য
এদের দেহ কাইটিনময় বহি:কঙ্কালে নির্মিত।এটির দেহ তিন খন্ড বিশিষ্ট (মস্তক, বক্ষ ও উদর), তিন জোড়া সন্ধিযুক্ত পা, জটিল পুঞ্জাক্ষি, তিনটি সরলাক্ষি, এক জোড়া অ্যান্টেনা(শূঙ্গ) বহন করে। ঘাস ও লতাপাতার মধ্যে লাফিয়ে লাফিয়ে চলে বলে এদের নাম হয়েছে ঘাস ফড়িং।
বাসস্থানঃ ঘাস ফড়িং ঘাস,পাতা,শস্যের কচিপাতা আহার করে সে কারণে এমন ধরনের নিচু বসতি এদের পছন্দ । মূলত সব ধরনের বসতিতেই বিভিন্ন প্রজাতির ঘাসফড়িং দেখা যায়।স্বাদুপানি ও ম্যানগ্রোভ জলাশয়ে যেহেতু পানির উঠানামা বেশি হয় এবং ডিম পাড়ার স্থান প্লাবিত হয়ে যায় সে কারণে এসব বসতিতে ঘাসফড়িং কম বাস করে। প্রতিকূল আবহাওয়ায় এরা বিপুল সংখ্যায় পরিযায়ী হয় ; তখন এরা দিনে প্রায় ১৫ কিলোমিটার পর্যন্ত যেতে পারে। সারা বিশ্বে এ পর্যন্ত প্রায় বিশ হাজার ও বাংলাদেশে বিশ প্রজাতির ঘাসফড়িং শনাক্ত করা হয়েছে ৷ সাধারণ কয়েকটি প্রজাতির মধ্যে আছে, Schistocerca americana, Romalea microptera, এবং Poekilocerus pictus. খাদ্য:  ঘাসফ‌ড়িং তৃণ‌ভোজী বা শাকাশী প্রাণী। ডিম থে‌কে ফোটার পরপরই, নিম্ফ অবস্থায় ঘাসফ‌ড়িং চারপা‌শের যে কোন ছোট ছোট, সহজপাচ্য গাছ, ঘাস বা নতুন কোমল শাখা-প্রশাখা খে‌তে শুরু ক‌রে। দু'একবার খোলস মোচ‌নের পর একটু বড় হ‌লে শক্ত উ‌দ্ভিজ খাবার গ্রহণ ক‌রে। তরুণ ঘাস ফ‌ড়িং পূর্ণাঙ্গ‌দের মতই নি‌র্দিষ্ট উ‌দ্ভিজ খাবার গ্রহণ ক‌রে। তখন খাদ্য তা‌লিকায় ঘাস,পাতা ও শস্য প্রধান খাবার হিসে‌বে উ‌ঠে আ‌সে । বে‌শির ভাগ ঘাসফ‌ড়িং অ‌নেক প্রজা‌তির উ‌দ্ভিদ থে‌কে আহার সংগ্রহ ক‌রে, দু'একটি প্রজা‌তি সু‌নি‌র্দিষ্ট উ‌দ্ভিদ থে‌কে আহার গ্রহণ ক‌রে ।
বর্ণ
দেহের রঙ অনেকটা হলদে-সবুজ(Yellowish green) ধরনের অথবা বাদামী রঙের মাঝে নানা ধরনের ফোঁটা(spots) বা ডোরাকাটা(markings) হতে পারে।  এদের দেহের বর্ণ হরিদ্রাভাব সবুজ বা বাদামী বর্ণের হয়ে থাকে। এদের অনেক প্রজাতির দেহের বর্ণ বাসস্থানের সাথে মিলে যায়, যা ক্যামোফ্লাজ নামে পরিচিত। এটা তাদেরকে শত্রুর হাত থেকে রক্ষা করে ও পরিবেশের সাথে মানিয়ে নিতে সহায়তা করে ৷ এছাড়াও কিছু ঘাসফড়িং আছে উজ্জ্বল নীল-হলুদ রঙের(যেমনঃ- Poekilocerus pictus)
বহিঃকঙ্কাল
ঘাসফড়িং-এর দেহ কাইটিন নির্মিত কিউটিকল নামক বহিঃকঙ্কালে আবৃত। প্রতিটি দেহখণ্ডকে একটি কিউটিকল পুরু ও শক্ত পাতের মতো গঠন সৃষ্টি করে। এদের স্ক্লেরাইট বলে। দুটি স্ক্লেরাইটের মধ্যবর্তী কিউটিকল পাতলা ও নরম থাকে। এদের সূচার বলে। প্রতি দেহখণ্ডকের পৃষ্ঠদেশীয় পাতকে টার্গাম বা টার্গাইট বলে এবং অঙ্কদেশীয় পাতকে স্টার্নাম বা স্টার্নাইট বলে। এরা পার্শ্বদেশে প্লিউরন বা প্লুরাইট পাত দ্বারা পরস্পর যুক্ত থাকে।
দেহের বিভক্তি
অন্যান্য পতঙ্গের মতো ঘাসফড়িং-এর দেহ তিনটি অঞ্চলে বিভক্ত, যথা- মস্তক(পুঞ্জাক্ষি,সরলাক্ষি,এন্টেনা,মুখোপাঙ্গো),বক্ষ(ডানা,পা,স্পাইরাকাল বা শ্বাসরন্ধ্র ),উদর(টিমপেনাম,শ্বাসরন্ধ্র,পায়ু,বহিঃজননাঙ্গ)
উজিরপুর পৌরসভা
উজিরপুর পৌরসভা বাংলাদেশের বরিশাল জেলার উজিরপুর উপজেলার স্থানীয় সরকার সংস্থা। ২০১৩ সালে পৌরসভাটি প্রতিষ্ঠিত হয়।  এটি একটি গ শ্রেনীর পৌরসভা
ইতিহাস
২০১৩ সালের ২৬ ফেব্রুয়ারি ৬.২৫ বর্গকিলোমিটার এলাকা নিয়ে উজিরপুর পৌরসভা প্রতিষ্ঠিত হয়। ঐ বছর ৮ জানুয়ারি উজিরপুর উপজেলায় পৌরসভা স্থাপনের ঘোষণা দেয়া হয়। ফেব্রুয়ারিতে স্থানীয় সরকার মন্ত্রণালয় উজিরপুর উপজেলার শিকারপুর ও উজিরপুর সদর ইউনিয়নের ৮টি এবং গুঠিয়া ইউনিয়নের দুটি গ্রাম নিয়ে উজিরপুর পৌরসভা গঠন করে গেজেট প্রকাশ করে। ২২ মে স্থানীয় সরকার মন্ত্রণালয় থেকে ১৩ সদস্যের পৌর সহায়তা (কাউন্সিলর) পরিষদ গঠন করা হয়। গেজেট প্রকাশের পর উপজেলা নির্বাহী অফিসার সোহরাব হোসেন পৌরসভার প্রশাসক হিসেবে দায়িত্ব পালন করেন।
প্রশাসনিক অবকাঠামো
৯ টি ওয়ার্ড নিয়ে উজিরপুর পৌরসভা গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। বর্তমানে উপজেলা নির্বাহী অফিসার পৌর প্রশাসকের দায়িত্ব পালন করছেন। এ পৌরসভার প্রশাসনিক কার্যক্রম উজিরপুর থানার আওতাধীন। এটি জাতীয় সংসদের ১২০নং নির্বাচনী এলাকা বরিশাল-২ এর অংশ।
জনসংখ্যা
২০১১ সালে আদমশুমারী অনুযায়ী উজিরপুর পৌরসভায় ৫১,৫৯৭ জন মানুষ বাস করে। পৌর এলাকার মোট জনসংখ্যা ১৪,৫৪৯ জন। ভোটার সংখ্যা ৯,৬২৬ জন।
ডনার্সবার্গারস্ট্রিট
ডনার্সবার্জারস্ট্রিট হলো মিউনিখের জেলা নিউহসেনের একটি রাস্তা। উত্তর-দক্ষিণ দিক দিয়ে এটি রটক্রেউপ্লাটজ এর সাথে অর্নুলস্ট্রিটকে সংযুক্ত করেছে। এটি বাভারিয়ান মন্ত্রীসভার উপদেষ্টা জোয়াকিম ফ্রেইহার ভন ডনার্সবার্জ (১৫৬১-১৬৫০) এর নাম অনুসারে তৈরি, তিনি মিউনিখের ডনার্সবার্জার পরিবার থেকে এসেছেন।
ইতিহাস
প্রথম গণপরিবহন যেটি ডনার্সবার্জার দিয়ে যায় সেটি ছুল অমনি বাস নাম্বার ৩১। এটি মিউনিখ পাইকারী বাজার থেকে রটক্রেউজপ্লাটজ পর্যনৃত গিয়েছিল। এটি ১৯১৩সালের জানুয়ারি থেকে মার্চ পর্যন্ত মাত্র দুই মাস কার্যক্রমে ছিল। এটি অলাভজনক পরিস্থিতির জন্য পরে বনৃধ হয়ে যায়। ১৯২০সাল থেকে ১৯৭০সালে, ডনার্সবার্জারস্ট্রিট দিয়ে ২২ নম্বর ট্রাম লাইন গিয়েছে।
দ্বিতীয় বিশ্বযুদ্ধে আকাশের আক্রমনের সময়, রাস্তাটির উত্তরভাগ বারবার ক্ষতিগ্রস্ত হয়েছে, দক্ষিণভাগ এসময় বেঁচে যায়।
জেলার পরিবর্তন
পার্কিং গ্যারেজ নির্মাণ এবং রাস্তার উপরিভাগ ঠিক করার মাধ্যমে ডনার্সবার্জারস্ট্রিটের পুনর্নির্মাণ শেষ হয়। তারপর থেকে, জেলাটি সকলের মূল আকর্ষণেে রয়েছে। কারণ এটি কেন্দ্রে অবস্থিত এবং খুবই শান্ত পরিবেশে অবস্থিত। পুরোনো ঐতিহাসিক দালানগুলোকে মেরামত করা হয়েছে, পাশাপাশি আরও অনেক নতুন দোকান, রেস্টুরেন্ট এবং বার এখানে খোলা হয়েছে। বার্ষিক স্ট্রিট উৎসব এখানকার খুব জনপ্রিয় একটি উৎসব।
গুরুত্বপূর্ণ বিষয়
ডনার্সবার্জাস্ট্রিট ৫০এ তে বিখ্যাত বাভারিয়ান অভিনেতা হেলমাট ফিশার বড় হয়েছেন। পার্কিং গ্যারেজ নির্মাণের সময়, আকস্মিকভাবে একটি দালান ভেঙ্গে যায়।
সিডনি চ্যাপলিন
সিডনি জন "সিড" চ্যাপলিন (ইংরেজি: Sidney Chaplin; ১৬ মার্চ, ১৮৮৫ - ১৬ এপ্রিল, ১৯৬৫) ছিলেন একজন ইংরেজ অভিনেতা। দ্য বেটার ওল তার অভিনীত অন্যতম সেরা চলচ্চিত্র। তিনি চলচ্চিত্র অভিনেতা ও নির্মাতা চার্লি চ্যাপলিনের বড় ভাই এবং তার ব্যবসায়িক ব্যবস্থাপক হিসেবে দায়িত্ব পালন করেছেন। তিনি সিডনি আর্ল চ্যাপলিনের চাচা, যার নামকরণ করা হয় তার নামানুসারে।
প্রারম্ভিক জীবন
সিডনি জন হিল ১৮৮৫ সালের ১৬ মার্চ লন্ডনে জন্মগ্রহণ করেন। তার মাতা হান্নাহ হিলের বয়স ছিল তখন ১৯ বছর। হান্নাহ দাবী করেন যে তার পিতার নাম সিডনি হক্‌স, কিন্তু তার পিতার পরিচয় জানা যায় নি। তার জন্মের তিন মাস পর তার মাতা চার্লস চ্যাপলিন সিনিয়রকে বিয়ে করেন এবং তার উপনাম চ্যাপলিন রাখা হয়। সিডনি ও তার ছোট ভাই চার্লি দুজনে একসাথে হ্যানওয়েলের কুকু স্কুলে পড়াশুনা করতেন।
কর্মজীবন
সিডনি ১৯০৬ সালে ফ্রেড কার্নো কোম্পানিতে যোগ দেন এবং ১৯০৮ সালের মধ্যে তারকা খ্যাতি লাভ করেন। তার ছোট ভাই চ্যাপলিন তার মাধ্যমে এই কোম্পানি যোগ দেয় এবং পরবর্তীতে তারা আমেরিকা সফরে যায়। চার্লি কিস্টোনে যোগ দেওয়ার পর তাকেও সেখানে যোগ দেওয়ার প্রস্তাব দেয়। সিডনি ও তার স্ত্রী মিনি ১৯১৪ সালের অক্টোবরে ক্যালিফোর্নিয়া যান। তিনি সেখানে কয়েকটি হাস্যরসাত্মক চলচ্চিত্রে অভিনয় করেন, তার মধ্যে উল্লেখযোগ্য হল আ সাবমেরিন পাইরেট এবং টিলিস পাঙ্কচার্ড রোম্যান্স, যা সফল হয়।
এই সফলতার ধারাবাহিকতায় সিডনি চার্লির জন্য ভাল কোম্পানি পাওয়ার জন্য পর্দায় অভিনয় ছেড়ে দেন। ১৯১৬ সালের ২৭ ফেব্রুয়ারি চার্লির জন্য তিনি মিউচুয়াল ফিল্মের সাথে ৫০০,০০০ মার্কিন ডলারের চুক্তি করেন, এবং পরে এই চুক্তির মেয়াদ শেষ হলে ১৯১৭ সালের ১৭ জুন ফার্স্ট ন্যাশনালের সাথে চার্লির জন্য ১.২৫ মিলিয়ন ডলারের চুক্তি করেন। পরবর্তীতে তিনি চার্লির ব্যবসায়িক বিষয়াবলী তাদারকি শুরু করেন। পাশাপাশি তিনি ফার্স্ট ন্যাশনালের পে ডে (১৯২২) ও দ্য পিলগ্রিম (১৯২৩) চলচ্চিত্রে অভিনয় করেন। ১৯১৯ সালে নিজেও ফ্যামাস প্লেয়ার্স-লাস্কির সাথে মিলিয়ন ডলারের চুক্তিতে আবদ্ধ হন। কিন্তু কিছু সমস্যা কারণে তিনি সফল হতে পারেন নি এবং অসফল কিং, কুইন, জোকার (১৯২১) চলচ্চিত্রে অভিনয় করেন। পরবর্তীতে তিনি কলিন মুরের সাথে দ্য পারফেক্ট ফ্ল্যাপার (১৯২৪), এবং আ ক্রিস্টি কমেডি ও চার্লিস আন্ট (১৯২৫) চলচ্চিত্রে অভিনয় করেন। এছাড়া তিনি ওয়ার্নার ব্রস. পিকচার্সের পাঁচটি চলচ্চিত্র, দ্য ম্যান অন দ্য বক্স (১৯২৫), ওহ, হোয়াট আনার্স! (১৯২৬), দ্য বেটার ওল (১৯২৬), দ্য মিসিং লিংক (১৯২৭), এবং দ্য ফরচুন হান্টার (১৯২৭) এ অভিনয় করেন। দ্য বেটার ওল ছিল তার সেরা চলচ্চিত্র, কারণ এতে তিনি কার্টুনিস্ট ব্রুস বাইর্ন্সফাদারের বিখ্যাত প্রথম বিশ্বযুদ্ধের চরিত্র ওল্ড বিল ভূমিকায় অভিনয় করেন এবং এটি ছিল ওয়ার্নার ব্রাদার্সের দ্বিতীয় ভিটাফোন সঙ্গীতযুক্ত চলচ্চিত্র।
ব্রিটিশ ইন্টারন্যাশনাল পিকচার্সের সাথে সিডনির প্রথম চলচ্চিত্র আ লিটল বিট অব ফ্লাফ ছিল তার শেষ চলচ্চিত্র। ১৯২৯ সালে তিনি এই স্টুডিওর সাথে তার দ্বিতীয় চলচ্চিত্র মামিং বার্ডস চলচ্চিত্রের কাজ শুরু করেন। তার সহ-অভিনেত্রী মলি রাইট সিডনির বিরুদ্ধে তার স্তনবৃন্তে কামড় দেওয়ার অভিযোগ করেন। স্টুডিও রাইটের অভিযোগ খতিয়ে দেখে যে তার অভিযোগ সত্য। এই কেলেঙ্কারির পর তিনি ইংল্যান্ড ছেড়ে যান এবং আর কিছু অনাদায়ী কর রয়ে যায়। ১৯৩০ সালে তাকে দেউলিয়া ঘোষণা করা হয়।
জনপ্রিয় সংস্কৃতিতে
রিচার্ড অ্যাটেনব্রোর চ্যাপলিন চলচ্চিত্রে তার কিশোর বয়সের চরিত্রে অভিনয় করেন নিকোলাস গ্যাট এবং প্রাপ্তবয়স্ক চরিত্রে অভিনয় করেন পল রাইস। এতে চার্লির সাথে তার ব্যক্তিগত ও ব্যবসায়িক সম্পর্ক চিত্রায়িত করা হয়।
ইনস্টিটিউট ফর হেলথ মেট্রিক্স অ্যান্ড ইভালুয়েশন কোভিড মডেল
ইন্সটিটিউট ফর হেলথ মেট্রিক্স অ্যান্ড ইভালুয়েশন কোভিড মডেল (আইএইচএমই মডেল), যাকে আইএইচএমই পরিচালকের নামানুসারে "ক্রিস মারে মডেল"ও বলা হয়, একটি সংক্রামক রোগের গাণিতিক মডেল যা কোভিড-১৯ মহামারী এর জন্য সিয়াটেল ওয়াশিংটন বিশ্ববিদ্যালয় এর ইন্সটিটিউট ফর হেলথ মেট্রিক্স অ্যান্ড ইভালুয়েশন এ বিকশিত হয়। ২০২০ সালের এপ্রিলে, মডেলটিকে দ্য কলোরাডো সান দ্বারা "সবচেয়ে ব্যাপকভাবে উদ্ধৃত সম্ভাব্য করোনভাইরাস মডেল" বলে, এবং দ্য ওয়াশিংটন পোস্ট দ্বারা "আমেরিকার সবচেয়ে প্রভাবশালী করোনাভাইরাস মডেল" এর আখ্যা পেয়েছিলো। এর ফলাফল মার্চ-এপ্রিল ২০২০-এ হোয়াইট হাউসের ব্রিফিংয়ের সময় উদ্ধৃত করা হয়েছিল।
সমালোচকদের মতে মডেলটি ত্রুটিপূর্ণ পদ্ধতি ব্যবহার করে এবং মার্কিন নীতিমালা এর ফলাফলের পরিচালনা করা উচিত নয়। উদাহরণ স্বরূপ, একটি অনুপযুক্ত বন্টনগত ধারণার ফলে মডেলটি ভবিষ্যদ্বাণী করে যে নিউইয়র্কে কোভিডের মৃত্যু নিউইয়র্ক শহরে নিশ্চিতভাবে ২০২০ সালের বসন্তের শেষের দিকে শূন্যে নেমে আসবে।
২০২০ সালের এপ্রিলের শেষের দিকে, আইএইচএমই মডেল থেকে ডেটা ব্যবহার করে রাজ্যগুলি কখন সামাজিক দূরত্ব ব্যবস্থা শিথিল করতে পারে এবং আপেক্ষিক সুরক্ষায় তাদের অর্থনীতি পুনরায় চালু করতে পারে তার একটি ধারণা প্রকাশ করা হয়।
ডারহাম বিশ্ববিদ্যালয়
ডারহাম বিশ্ববিদ্যালয় (ইংরেজি: Durham University) হল উত্তর-পূর্ব ইংল্যান্ডের ডারহামের একটি কলেজিয়েট সরকারি গবেষণা বিশ্ববিদ্যালয়। স্টকটন-অন-টিসে এর দ্বিতীয় ক্যাম্পাস অবস্থিত। এই বিশ্ববিদ্যালয়ের চ্যান্সেলর হলেন স্যার থমাস অ্যালেন, তিনি ২০১২ সালে বিল ব্রাইসনের পর চ্যান্সেলর হন। কলেজিয়েট বিশ্ববিদ্যালয় হিসেবে এর প্রধান কার্যাবলি বিশ্ববিদ্যালয়ের শিক্ষায়তনিক বিভাগে ও ১৬টি কলেজের মধ্যে বিস্তৃত। সাধারণত বিভাগসমূহ গবেষণার ও শিক্ষার্থীদের উদ্দেশ্যে লেকচার প্রদানে নিয়োজিত থাকে, অন্যদিকে কলেজে অন্যান্য আয়োজন ও স্নাতক-পূর্ব, স্নাতক শ্রেণীর শিক্ষার্থীদের কল্যাণ, স্নাতকোত্তর গবেষণা ও কিছু বিশ্ববিদ্যালয়ের কার্যাবলি পরিচালনা করে থাকে।
বিশ্ববিদ্যালয়টি ১৮৩২ সালের সংসদীয় আইন অনুসারে প্রতিষ্ঠিত হয় এবং ১৮৩৭ সালের রাজকীয় চার্টার অনুসারে অনুমোদিত হয়। এটি ইংল্যান্ডে ৬০০ বছর ধরে টিউশন ঘোষণা করা কয়েকটি বিশ্ববিদ্যালয়ের একটি এবং ইংল্যান্ডের তৃতীয় পুরাতন বিশ্ববিদ্যালয়। ডারহাম বিশ্ববিদ্যালয়ের অধীনে ১১শ শতাব্দীর ডারহাম দুর্গ থেকে শুরু করে ১৯৩০ এর দশকের আর্ট ডেকো চ্যাপলসহ ৬৩টি তালিকাভুক্ত দালান রয়েছে। এছাড়াও ডারহাম ক্যাথেড্রালের সাথে যৌথভাবে বিশ্ববিদ্যালয়টি ডারহাম বিশ্ব ঐতিহ্যবাহী স্থান পরিচালনা করে থাকে। বিশ্ববিদ্যালয়টির অধীনস্থ বিশ্ব ঐতিহ্যবাহী স্থানসমূহ হল ডারহাম দুর্গ, প্যালেস গ্রিন, ও ঐতিহাসিক কোসিন্‌স গ্রন্থাগারের চতুর্পাশের দেয়াল।
বিশ্ববিদ্যালয়টি ব্রিটিশ গবেষণা বিশ্ববিদ্যালয়ের রাসেল গ্রুপের সদস্য, পূর্বে এটি ১৯৯৪ গ্রুপের সদস্য ছিল। ডারহাম আঞ্চলিক এনএইট রিসার্চ পার্টনারশিপ ও অন্যান্য আন্তর্জাতিক বিশ্ববিদ্যালয় গ্রুপ, যেমন মাতারিকি নেটওয়ার্ক অব ইউনিভার্সিটিস ও কোইমব্রা গ্রুপের সাথে সম্পৃক্ত। বিশ্ববিদ্যালয়টি ২০০৫ সালে সানডে টাইমসের বর্ষসেরা বিশ্ববিদ্যালয়ের খ্যাতি অর্জন করে, ও ২০০৪ ও ২০১৬ সালে ক্ষুদ্র তালিকায় অন্তর্ভুক্ত ছিল, এবং ২০১৫ সালে টাইমস ও সানডে টাইমসের বর্ষসেরা ক্রীড়া বিশ্ববিদ্যালয়ের খ্যাতি লাভ করে।
ফড়িং
ফড়িং ওডোনাটা বর্গের অন্তর্গত এপিপ্রোকটা উপ-বর্গের, আরও সঠিকভাবে বলতে গেলে ইনফ্রাঅর্ডার এনিসোপ্টেরার একটি পতঙ্গ। ফড়িং এর বৃহৎ যৌগিক চোখ, দুই জোড়া শক্তিশালী ও স্বচ্ছ পাখা এবং দীর্ঘায়ত শরীর দ্বারা বৈশিষ্ট্যমন্ডিত। বসে থাকার সময় এদের পাখা অনুভূমিক এবং শরীরের সাথে সমকোনে থাকে । ফড়িং এর অন্যান্য পতঙ্গের মতো ছয়টি পা থাকলেও এরা হাঁটতে পারে না, এদের পা কাঁটাযুক্ত এবং ডালপালায় বসার উপযোগী । ফড়িং এর মাথা বড় এবং ইচ্ছেমতো ঘুরানো যায়।
ফড়িং মশা এবং অন্যান্য ছোট-ছোট পোকামাকড় যেমন: মাছি, মৌমাছি, পিঁপড়া, প্রজাপতি ইত্যাদি খেকো গুরুত্বপূর্ণ শিকারীদের একজন। এদের সাধারণতঃ পুকুর, হ্রদ, ঝর্ণা এবং জলাভূমির আশেপাশে পাওয়া যায়, কারণ এদের লার্ভা, যা কিনা নিম্ফ হিসেবে পরিচিত হল জলজ।
নিম্ফ আক্রান্ত হলে ব্যাথা-উদ্রেককারী কামড় বসাতে পারে। সেক্ষেত্রে দংশিত স্থানটি ভালোভাবে পরিষ্কার করে নেওয়া উচিত, না হলে তা ফোস্কার আকার ধারণ করে রোগসংক্রমণ করতে পারে।
৬৭৫
৬৭৫ গ্রেগরীয় বর্ষপঞ্জির একটি সাধারণ বছর।
জর্জ পেক
জর্জ পেক একজন পদার্থবিজ্ঞানী।
জীবনী
পেক ১৯২৪ সালের ১ এপ্রিল ওহাইওতে জন্মগ্রহণ করেন। তিনি কার্নেগী ইন্সটিটিউট অব টেকনোলজি থেকে ১৯৪৫ সালে বিএস এবং এমএস এবং হার্ভার্ড বিশ্ববিদ্যালয় থেকে পদার্থবিজ্ঞানে ১৯৪৮ সালে পিএইচডি ডিগ্রি অর্জন করেন। পেক ১৯৪৫ সালে ওয়েস্টিংহাউস ইলেক্ট্রিক কর্পোরেশনে জুনিয়র ইঞ্জিনিয়ার হিসেবে যোগদান করেন। ১৯৪৮ সালে ওয়াশিংটন ইউনিভার্সিটি ইন সেন্ট লুইস এর পদার্থবিজ্ঞান বিভাগে সহকারী অধ্যাপক হিসেবে যোগদান করেন। তিনি ১৯৫২ সালে সহযোগী অধ্যাপক এবং ১৯৫৩ সালে অধ্যাপক পদে উন্নীত হন। ১৯৫২ থেকে ১৯৫৬ সাল পর্যন্ত এই বিভাগের চেয়ার এর দায়িত্ব পালন করেন। ১৯৫৬ থেকে ১৯৬২ সাল পর্যন্ত স্ট্যানফোর্ড বিশ্ববিদ্যালয় এ পদার্থবিজ্ঞান বিভাগে অধ্যাপক পদে কর্মরত ছিলেন। ১৯৬২ থেকে ১৯৬৯ সাল পর্যন্ত ওয়াশিংটন ইউনিভার্সিটি ইন সেন্ট লুইস এর পদার্থবিজ্ঞানের অধ্যাপক হিসেবে কর্মরত ছিলেন। ১৯৬২ থেকে ১৯৬৯ সাল পর্যন্ত ওয়াশিংটন ইউনিভার্সিটি ইন সেন্ট লুইস এর প্রভোস্ট এবং ১৯৬৭ থেকে ১৯৬৯ সাল পর্যন্ত এক্সিকিউটিভ ভাইস চ্যান্সেলর হিসেবে কর্মরত ছিলেন। ১৯৭০ থেকে ১৯৭৩ সাল এবং ১৯৭৪ থেকে ১৯৭৮ সাল পর্যন্ত জেরক্স কর্পোরেশন এর ভাইস প্রেসিডেন্ট এবং পালো অল্টো রিসার্চ সেন্টার এর ম্যানেজার হিসেবে দায়িত্ব পালন করেন। ১৯৭৩ থেকে ১৯৭৪ সাল পর্যন্ত জেরক্স কর্পোরেশন এর রিসার্চ অ্যান্ড ডেভেলপমেন্ট স্টাফের ভাইস প্রেসিডেন্ট হিসেবে দায়িত্ব পালন করেন। ১৯৭৭ সালে আমেরিকান ফিজিক্যাল সোসাইটির প্রেসিডেন্ট নির্বাচিত হন। ১৯৭৮ থেকে ১৯৮৩ সাল পর্যন্ত জেরক্স কর্পোরেশন এর কর্পোরেট রিসার্চের ভাইস প্রেসিডেন্ট ছিলেন এবং ১৯৮৩ থেকে ১৯৮৬ সাল পররযন্ত গ্রুপ ভাইস প্রেসিডেন্ট ছিলেন।
ইবনে খালদুন
ইবনে খালদুন (পুরো নাম, أبو زيد عبد الرحمن بن محمد بن خلدون الحضرمي, আবু জায়েদ আবদুর রহমান বিন মুহাম্মদ বিন খালদুন আল হাদরামি; মে ২৭, ১৩৩২ খ্রিষ্টাব্দ /৭৩২ হিজরি – মার্চ ১৯, ১৪০৬ খ্রিষ্টাব্দ/৮০৮ হিজরি) ছিলেন একজন আরব মুসলিম পণ্ডিত। আধুনিক সমাজবিজ্ঞান, ইতিহাস ও অর্থনীতির জনকদের মধ্যে তিনি অন্যতম বিবেচিত হন।
ইবনে খালদুন তাঁর বই মুকাদ্দিমার জন্য অধিক পরিচিত। এই বই ১৭ শতকের উসমানীয় ইতিহাসবিদ কাতিপ চেলেবি ও মোস্তফা নাইমাকে প্রভাবিত করে। তাঁরা উসমানীয় সাম্রাজ্যের উত্থান ও পতন বিশ্লেষণ করার ক্ষেত্রে এই বইয়ের তত্ত্ব ব্যবহার করেন। ১৯ শতকের ইউরোপীয় পণ্ডিতরা এই বইয়ের গুরুত্ব স্বীকার করেন এবং ইবনে খালদুনকে মুসলিম বিশ্বের শ্রেষ্ঠ দার্শনিকদের অন্যতম হিসেবে গণ্য করতেন।
পরিবার
ইবনে খালদুনের জীবন তুলনামূলকভাবে ভালোভাবে নথিভুক্ত, কারণ তিনি একটি আত্মজীবনী লিখেছেন (التعريف بابن خلدون ورحلته غربا وشرقا, আত-তারিফ বি-ইবন খালদুন ওয়া-রিহলাতিহ গারবান ওয়া-শারকান) ("প্রেজেন্টিং ইবন এবং পশ্চিম খালদুন") যার মধ্যে তাঁর জীবন সম্পর্কিত অসংখ্য নথি শব্দে শব্দে উদ্ধৃত হয়েছে।
আব্দুর রহমান বিন মুহাম্মদ বিন মুহাম্মদ বিন মুহাম্মদ বিন আল-হাসান বিন জাবির বিন মুহাম্মদ বিন ইব্রাহিম বিন আব্দুর রহমান বিন ইবন খালদুন আল-হাদরামি, যিনি একজন দূরবর্তী পূর্বপুরুষের পরে সাধারণত "ইবন খালদুন" নামে পরিচিত, তিউনিসে ১৩৩২ খ্রিস্টাব্দে (৭৩২ হিজরি) জন্মগ্রহণ করেন। আরব বংশোদ্ভূত একটি উচ্চ-শ্রেণীর আন্দালুসিয়ান পরিবার, এই পরিবারের পূর্বপুরুষ ছিলেন একজন হাধরামি যিনি ইসলামি নবী মুহাম্মদের একজন সহচর ওয়াইল ইবনে হুজরের সাথে আত্মীয়তা ভাগ করে নিয়েছিলেন। তার পরিবার, যারা আল-আন্দালুসে অনেক উচ্চ পদে অধিষ্ঠিত ছিল, 1248 খ্রিস্টাব্দে সেভিলের পতনের পর তিউনিসিয়ায় চলে যায়। তার পিতা এবং পিতামহ, তবে, রাজনৈতিক জীবন থেকে সরে এসে একটি রহস্যময় আদেশে যোগ দেন। তার ভাই ইয়াহিয়া খালদুনও একজন ইতিহাসবিদ ছিলেন যিনি আবদালওয়াদিদ রাজবংশের উপর একটি বই লিখেছিলেন এবং আদালতের সরকারী ইতিহাসবিদ হওয়ার কারণে একজন প্রতিদ্বন্দ্বী দ্বারা তাকে হত্যা করা হয়েছিল। তার আত্মজীবনীতে, খালদুন একজন আরবের মাধ্যমে মুহাম্মদের সময় থেকে তার বংশধরের সন্ধান করেছেন। ইয়েমেনের উপজাতি, বিশেষ করে হাদরামাউত, যেটি 8ম শতাব্দীতে আইবেরিয়ান উপদ্বীপে এসেছিল, ইসলামিক বিজয়ের শুরুতে: "এবং আমাদের পূর্বপুরুষ হাদরামাউত থেকে এসেছে, ইয়েমেনের আরবদের কাছ থেকে, ওয়াইল ইবনে হুজর হয়েও পরিচিত। হুজর ইবনে আদী, আরবদের মধ্যে সেরা, সুপরিচিত এবং সম্মানিত।" (পৃ. 2429, আল-ওয়ারাকের সংস্করণ)।
যাইহোক, আধুনিক জীবনীকার মোহাম্মদ এনান ইবনে খালদুনের অস্পষ্ট উত্সের উপর জোর দিয়েছিলেন যে আরবদের সম্পর্কে ইবনে খালদুনের সমালোচনা তার আরব উত্স সম্পর্কে সন্দেহ জাগানোর একটি বৈধ কারণ হতে পারে। যদিও বারবার রাজবংশের আধিপত্যের সময়ে আরব বংশের দাবির প্রতি ইবনে খালদুনের জোরাজুরি এবং সংযুক্তিও তার দাবি বিশ্বাস করার একটি বৈধ কারণ।